
A la zona de Cala Murta (Marina de Llevant, Mallorca) aflora la Unitat Escullosa del Miocè 
Superior, composta per calcàries bioclàstiques amb coralls, localment, molt bretxades. La 
forta carstificació que afecta aquesta unitat provocà el seu col-lapsament amb formació 
d'importants masses de bretxes i, a la vegada, afecta també als nivells sobrejacents que 
queden implicats en ell mateix. Així, els sediments carbonatats presents a l'interior del 
collapse corresponen a fàcies sedimentàries compostes per calcàries bioclàstiques i 
oolítiques amb estromatòlits que representen una seqüència transgressiva depositada a 
ambients carbonatats litorals similars als presents a les rodalies de Santanyí i atribuits a 
la Unitat Calcàries de Santanyí. La presència d'aquestes fàcies i les característiques del 
col-lapsament aporten noves dades a l'ampliar la paleogeografia del Miocè Terminal de l'illa 
de Mallorca i als procesos de carstificació de que són afectats. 

Paraules clau: Miocè Superior, Calcàries de Santanyí, Carbonats litorals, Oolites, 
Estromatòlits, collapse càrstic, Bretxes. 


THE SANTANYI LIMESTONE FORMATION (UPPER MIOCENE) IN THE AREA OF CALA 
MURTA (MARINA DE LLEVANT, MAJORCA). In the area of Cala Murta (Marina de 
Llevant, Majorca) there is an outcrop of the Reef Unit of the Upper Miocene made up of 
bioclastic limestones and corals, highly brecciated locally. The strong karstification 
affecting this unit causes its collapse, with the appearance of important masses of breccias 
and also involving the overlying levels in the same process. Hence, the carbonate 
sediments within the collapse correspond to sedimentary facies made up of bioclastic and 
oolitic limestones with stromatolites which represent a transgressive sequence deposited 
in a coastal carbonate environment Identical to those present in the environs of Santanyi 
and which are attributed to the Santanyi Limestone Formatlon. The presence of these 
facies and the type of collapse are novel findings for the palaeogeography of the terminal 
Miocene of the island of Majorca and for the karstification processes affecting them. 
Keywords: Upper Miocene, SantanyíLimestones, Littoral carbonates, Ooids, Stromatoliths, 
Karst collapse, Breccias. 

Introducció 


La Unitat Calcàries de Santanyí 
atribuida cronostratigràficament al 
Messinià per Esteban (1979/80) i de la 
qual s'extreu la Pedra de Santanyí, molt 
apreciada com a material de construcció a 
Mallorca, aflora extensament a la Marina 
de Llevant de Mallorca (Fornós, 1983, 
Pomar et al., 1983b; Pomar et al., 1985; 
Simó i Ramón, 1986). Se situa 
estratigràficament entre la Unitat 
Escullosa de Pomar et al. (1983a) 
composta en la seva major part per 
calcàries esculloses i paraesculloses i els 
materials calcarenítics de plataforma 
soma i litorals d'edat Pliocena (Pomar et 
al., 1983b). Es tracta en línies generals de 
dipòsits carbonatats de tipus litoral amb 
calcàries oolítiques i estromatòlits. 

Descrites per primera vegada per 
Garcia-Yagüe i Muntaner (1968) com a 
Calizas Pont d'Inca, van ser posteriorment 
estudiades per Esteban et al. (1977, 
1978) i Esteban (1979/80) que les van 
atribuir al «Complex Terminal» messinià. 
Posteriorment Fornós (1983) i Fornós i 
Pomar (1983) les denominen Calcàries de 
Santanyí. Els treballs duits a terme per 
Alvaro et al. (1984) i Simó i Ramón (1986) 
reprenen la descripció d'aquests nivells al 
definir les sequències deposicionals del 
Neogen postorogènic diferenciant dins de 
la Seqüéncia de Santanyí (TM.3.3) tres 
unitats litoestratigràfiques de les quals la 
superior estaria formada per calcàries 
oolítiques i estromatòlits. 

La Unitat Calcàries de Santanyí 
aflora al SVV de Cala Murta a les rodalies 
del Port de Manacor a la Marina de 
Llevant de Mallorca (Fig. 1) i correspon a 
l'aflorament més septentrional d'aquesta 
unitat. Presenta unes característiques i 


fàcies molt similars a les descrites 
anteriorment per Fornós (1983) al litoral 
de la Marina de Llevant en els 
afloraments que van des de Cala Màrmols 
fins al Port de Felanitx. Aquestes fàcies 
no havien estat estudiades més al Nord, 
excepte en la descripció feta per Simó i 
Ramón (1986) a la carretera del Port de 
Manacor al Port de Felanitx. Aquests 
autors descriuen unes fàcies similars que 
correlacionen amb la sequència descrita 
per Fornós (1983) a les rodalies de Cala 
Llombards (Santanyí). Aquesta nova 
sequència, aporta dades importants 
especte a la interpretació sedimentològica 
i ajuda a resoldre la paleogeografia de la 
deposició de la Unitat Calcàries de 
Santanyí. 


Descripció de la sèrie i de 


l'aflorament 


La sèrie de Cala Murta presenta 9 m 
de potència i aflora (Fig. 2) a l'interior d'un 
collapse de tipus càrstic (Fornós et al., 
1989) dels que afecten a la Unitat 
Escullosa de Pomar et al. (1983a). 
Aquests nivells atribuits a la Fm. Calcàries 
de Santanyí estan fracturats, basculats i 
introduits a l'interior del col-lapse d'uns 50 
m de diàmetre a la part que afecta només 
a aquesta unitat. Els nivells de la Unitat 
Escullosa que localment presenten una 
gran bretxificació que pot comprendre 
unes dimensions de més de 200 m de 
diàmetre per 25 m de poténcia són 
compostos per calcarenites amb textures 
grainstone i  rudstone (segons 
terminologia de Wilson, 1975) amb una 
fauna abundant de molluscs i presència 
aillada de coralls. 

La base, sobre la que es depositen 

Fig. 1. Localització, disposició de l'aflorament і esquema estratigràfic del Neogen superior de Mallorca. 
Els nivells atribuits a les Calcàries de Santanyí afloren a l'interior del col-lapse que afecta a la Unitat 
Escullosa. 

Location and disposition of the outcrop, and stratigraphic scheme of the Upper Neogene of Majorca. The 
levels attributed to the Santanyi Limestone Unit are exposed within the collapse affecting the reef unit. 

les Calcàries de Santanyí, per efectes del 
col'lapsament i de la bretxificació no és 
del tot clara, sembla però endivinar-se la 
disposició d'un nivell de bretxes (calcàries 
margoses) sobre una superfície 
carstificada. Sobre aquestes bretxes es 
disposen, de la base al sostre, els 
seguents nivells: 

a) 30 cm. Calcàries micrítiques gri- 
ses massives. Textura wackestone, amb 
foraminifers (especialment Miliolidae) i 
mol-uscs (amb talles no superiors al cm). 

b) 15 cm. Calcàries massives ocres. 
Textura floatstone amb molts bivalves i 
especialment Pecten sp., Flabellipecten 
solar i Cardium sp. 

c) 120 cm. Calcàries margoses 
bretxoides bioturbades. Textura floatstone 
amb Ostraea ,edulis lamellosa. 

d) 15 cm. Calcàries massives grises. 
Textura mudstone amb motllos abundants 
d'arrels. 

e) 100 cm. Calcàries de color ocre 
d'aspecte bretxoide amb bioturbacions 
verticals. Textura packstone i localment 
floatstone. Abundant fauna de mol-luscs: 
Flabellipecten | solar, Venus ct. 
multilamella, Lutraria sp., Ostraea edulis 
lamellosa, Cardium sp. i Astraea carina 
entre d'altres. A sostre d'aquest nivell es 
pot observar una gran concentració de 
Pecten benedictus. 

f) 60 cm. Calcàries margoses de co- 
lor ocre. Textura mudstone. Sense 
macrofauna. Laminació horitzontal. 

g) 55 cm. Calcàries grises finament 
laminades amb laminació horitzontal i 
amb ripples d'oscil-lació. Textura 
bindstone (laminites criptalgals) amb la 
formació d'algun dom aillat de diàmetre 
inferior als 5 cm. Sense fauna. 

h) 60 cm. Calcàries grises finament 
laminades amb amalgamació de làmines. 
Textura bindstone. Laminació de tipus 


estromatolític i laminites criptalgals. 
Puntualment amb doms de fins a 20 cm 
de diàmetre. 

i) 15 cm. Margues de color verd amb 
nivells mil-limètrics carbonatats (laminites 
criptalgals). 

j) 40 cm. Calcàries grises laminades. 
Textura bindstone. Fina laminació 
estromatolítica amb doms continus de 5 
cm de diàmetre. Sense fauna. 

k) 250 cm. Calcàries oolítiques 
blanques fortament recristal-litzades. Tex- 
tura grainstone. Endemés de les oolites, 
com a component més frequent, hi ha 
abundància de fragments bioclàstics 
(especialment mol-luscs). La base 
d'aquesta capa és erosiva i la mida de gra 
augmentà cap al sostre. Les oolites són 
dissoltes. Presenta estratificacions 
creuades de petita i mitjana escala tipus 
through. 

1) 100 cm. Intercalacions d'ordre 
decimétric de margues ocres i de 
calcàries grises finament laminades amb 
textura bindstone (laminites criptalgals). 
Nivells parcialment recristal-litzats. Sense 


fauna. 


Discussió i conclusions 


La série que acabem de descriure 
s'atribueix a la Fm. Calcàries de Santanyí 
(Fornós i Pomar, 1983) degut a la seva 
disposició estratigràfica per sobre de la 
superfície de carstificació que afecta a la 
Unitat Escullosa de Pomar et al. (19832). 
Aquesta unitat presenta gran similitud 
amb les que afloren a tot el litoral de la 
Marina de Llevant, des de Cala Màrmols 
fins a la zona del Port de Felanitx, i amb 
les mateixes característiques, tan 
sedimentolò-giques com estratigràfiques. 

La sèrie que s'observa aquí (Fig. 

Fig. 2. Sèrie estratigràfica detallada i interpretació sedimentològica de la Unitat Calcàries de Santanyí а 


la Zona de Cala Murta. 
Stratigraphic series and sedimentological interpretation of the Santanyi Limestone Unit in the area of Cala 


Murta. 

2), és de caràcter transgressiu i pulsant. 
Es caracteritza per sequències de 
migració de canals mareals amb fàcies de 
marge de canal amb la presència de 
mangles i aiguamolls algals (algal marsh) 
similars a les sequències descrites per 
Hardie (1977) i Wright (1984) a les 
Bahames. Es caracteritzen per 
wackestones і  pack-stones ае 
foraminífers (principalment Miliolidae) 
bioturbats amb macrofauna abundant 
(principalment Pecten i Ostraea) amb 
abundants motllos verticals d'arrels 
atribuibles a mangles (Fornós i Pomar, 
1982), recoberts per bindstones corres- 
ponents a laminites criptalgals i 
laminacions estroma-tolítiques. Tota la 
sequència és recoberta de forma 
transgressiva per grainstones oolítics amb 
abundants estructures sedimentàries de 
tipus tractiu dipositats en un ambient de 
plataforma arenosa soma ooid sand shoal 
Harris, 1977) amb el creixement 
d'estromatólits. La unitat acaba amb 
petites sequències de somerització 
d'estanys restringits. 

Els nivells atribuits a les Calcàries de 
Santanyí, s'han preservat de l'erosió a 
l'interior d'un dels col-lapses originats pels 
processos de carstificació que afecten al 
Miocè superior (Unitat Escullosa i 
Calcàries de Santany). Les dimensions 
dels dipòsits d'esculls afectats per aquest 
collapse superen els 200 m de diàmetre 
en planta, i són observables en una 
potència que supera els 25 m. La 
coalescència de galeries de dissolució 
seguint a grosso modo els plans 
d'estratificació sembla ser la causant 
d'aquest collapse, que no tan sols provo- 
ca la bretxificació dels materials que com- 
ponen la Unitat Escullosa, sinó que 
engolleix en el buit format així, part de la 
unitat sobrejacent (les Calcàries de 


Santanyí) que queda incorporada al seu 
interior reomplint-lo i formant les seves 
capes una forta inflexió, que es bretxifica 
tant al centre com a les vores. El 
mecanisme de reompliment del col-lapse, 
similar a l'efecte d'un rellotge d'arena, i les 
seves característiques morfológiques, així 
com els processos de bretxificació, apor- 
ten noves dades que poden ajudar a do- 
nar noves idees per a la interpretació dels 
processos de carstificació que afecten al 
Miocè Superior (Fornós et al, 1989) i 
també dels processos de formació de 
bretxes en materials carbonatats (Fornós 
et al., 1986/87). 

L'estudi de la seqüéncia de Cala 
Murta amplia la paleogeografia del Miocè 
superior post-escull a la Marina de Llevant 
vers el NE i mostren uns ambients litorals 
dominats per la preséncia dels mangles 
que, amb el temps, són transgredits i 
recoberts de forma erosiva per 
l'establiment d'una plana arenosa oolítica 
soma parcialment estabilitzada pel 
creixement d'estromatólits que culmina 
amb fàcies restringides i molt somes. 

La seqüéncia descrita en aquest 
treball, no tan sols és una dada important 
per a la distribució paleogeogràfica del 
Miocé terminal, sinó que també pot apor- 
tar dades per a l'establiment de l'evolució 
estructural neógena de l'àrea. Els dipòsits 
que componen les Calcàries de Santanyí 
són clarament postorogénics i presenten 
sempre una estratificació horitzontal amb 
alguna fractura distensiva de molt poca 
importància. Ara bé, la diferència 
topogràfica molt clara de NNE a SSVV 
(diferències de cotes superiors als 50 m 
per als mateixos nivells) que s'observa en 
l'estudi de les diferentes sèries (Fornós, 
1983, i aquest treball), amb les mateixes 
sequències i fàcies, ens podria donar 
unes indicacions, tan de la 


paleotopografia posterior a la Unitat 
Escullosa, com d'un suau basculament 
postmiocè de la Marina de Llevant (i/o 
Serres de Llevant) vers el SSVV. 


Agraiments 


Volem agrair des d'aquestes línies 
els comentaris i les suggerències de Lluís 
Moragues, Angel Ginés i Joaquín Ginés. 
Part del treball present ha estat finançat 
per la DGICYT en el Projecte TANIT 
PB87-0812. 


Bibliografia 


Alvaro, M., Barnolas, A., Del Olmo, P., 
Ramírez Del Pozo i J. Sino, A. 1984. 
El Neógeno de Mallorca: Caracteriza- 
ción sedimentológica y 
litoestratigráfica. Boletín Geológico y 
Minero, 95(1) 3-25. 

Esteban, M., Calvet, F., Dabrio, C., Barón, 
A., Gines, J., Pomar, L., Salas, R. i 
Permanyer, A. 1977. Messinian 
Uppermost Miocene Reefs in Spain: 
Morphology, composition апа 
depositional environment. Comm. 3rd 
Int. Coral Reef Symp. Miami (Florida), 
May 23-27. 

Esteban, M., Calvet, F., Dabrio, C., Barón, 
A., Gines, J., Pomar, L., Salas, R., i 
Permanyer, A. 1978. Aberrant 
Features of the Messinian Coral 
Reefs, Spain. Acta Geológica 
Hispánica, 13: 20-22. 

Esteban, M. 1979/80. Significance of the 
Upper Miocene Reefs of the Western 
Mediterranean. Palaeogeography, Pa- 
laeoclimatology, Palaeoecology, 29: 
169-188. 

Fornós, J.J. 1983. Estudi sedimentològic 


J.J. Fornós, Miocè de Cala Murta 39 


del Miocè Terminal de l'Illa de Mallor- 
ca. Tesi de Llicenciatura. Universitat 
de Barcelona. 228 pp. (inèdit). 

Fornós, J.J. i Pomar, L. 1982. El complejo 
de manglar del Mioceno terminal de la 
isla de Mallorca. Boll. Soc. Hist. Nat. 
Balears, 26: 207-228. 

Fornós, J.J., Ginés, A. i Ginés, J. 1989. 
Paleokarst Collapse Features in the 
Uppermost Miocene of Mallorca Island 
(Spain). Proceedings of the X Int. 
Cong. of Speleology, 46-48. Hungary, 
13-20 August. 

Fornós, J.J. i Pomar, L. 1983. Mioceno 
superior de Mallorca: Unidad Calizas 
de Santanyí («Complejo Terminal»). a: 
El Terciario de las Baleares. Guía de 
las Excursiones del X Congreso Na- 
cional de Sedimentología. Menorca, 
26-30 Sept., pp. 177-206. 

Fornós, J.J., Rodríguez-Perea, A. i 
Arbona, J. 1986/87. Brechas y 
paleokarst en los depósitos jurásicos 
de la «Serra de Tramuntana» de Ma- 
llorca. Acta Geològica Hispànica, 21 
22: 459-468. 

García-Yagüe, A. i Muntaner, A. 1968. 
Estudio hidrogeológico del Llano de 
Palma. MOPU, DGOH, SGOP, 3 vols. 

Hardie, L.A. 1977. Sedimentation on the 
Modern Carbonate Tidal Flats of 
Northwest Andros Island, Bahamas. 
Johns Hopkins Studies in Geology, 22. 
Johns Hopkins University Press. 
Baltimore. 

Harris, P.M. 1977. Sedimentology of the 
Joulters Cays Ooid Sand Shoal Great 
Bahama Bank. Ph D. Thesis. The 
University of Miami. Coral Gables, Flo- 
rida. 286 pp. 

Pomar, L., Esteban, M., Calvet i F. Barón, 
A. 1983a. La Unidad Arrecifal del 
Mioceno Superior de Mallorca. a: El 
Terciario de las Baleares. Guía de las 


40 Boll. Soc. Hist. Nat. Balears, 34 (1 991) J.J. Fornós, Miocé de Cala Murta 


Excursiones del X Congreso Nacional 
de Sedimentología. Menorca, 26 30 
Sept. pp. 139-175. 

Pomar, L., Fornés, J.J., i Rodríguez 
Perea, A. 1985. Reef and Shallow 
Carbonate Facies of the Upper 
Miocene of Mallorca. a: Milà, M.D. i 
Rosell, J. 6th European Regional 
Meeting. Excursion Guidebook, 
Excursion, 11: 493-518. 

Pomar, L., Marzo, M. i Barón, A. 1983b. 
El Terciario de Mallorca. a: El Terciario 
de las Baleares. Guía de las Excursio- 
nes del X Congreso Nacional de 


Sedimentología. Menorca, 26-30 Sept. 
pp. 21-44. 

Simó, A. i Ramón, X. 1986. Análisis 
sedimentológico y descripción de las 
secuencias deposicionales del 
Neógeno postorogénico de Mallorca. 
Boletín Geológico y Minero, 97(4): 
445-472. 

Wilson, J.L. 1975. Carbonate Facies in 
Geologic History. Springer Verlag. 471 
pp. Berlin. 

Wright, V.P. 1984. Peritidal Carbonate 
Facies models: A Review. Geological 
Journal, 19: 309-325. 


